इतने बेरहम कि नॉन स्ट्राइकिंग पर खड़ा बल्लेबाज़ और मैदान पर फ़ील्डिंग कर रहे सभी खिलाड़ी तमाशबीन से ज़्यादा कुछ नज़र नहीं आते.एक बार फिर कुछ ऐसा ही हुआ बांग्लादेश प्रीमियर लीग के फ़ाइनल में. गेल ने छक्कों की ऐसी झड़ी लगाई कि उन्होंने चार साल पहले इंडियन प्रीमियर लीग में बनाया अपना 17 छक्कों का विश्व रिकॉर्ड को पीछे छोड़ दिया. 38 साल के गेल ने 18 छक्कों के साथ नया कीर्तिमान रच दिया. रंगपुर राइडर्स की तरफ से खेलते हुए गेल ने 69 गेंदों में 146 रन बनाए और इस दौरान 18 छक्कों के अलावा पाँच चौके जड़े. गेल टी-20 में 20 शतक मारने वाले पहले बल्लेबाज़ बन गए हैं. गेल की टीम रंगपुर राइडर्स ने फ़ाइनल मुक़ाबला 57 रन से जीत लिया. गेल ने मारे 26 छक्केढाका डायनामाइट्स के ख़िलाफ़ गेल ने अपना गियर 10वें ओवर के बाद बदला. 10वें ओवर तक गेल 28 गेंदों पर 34 रन बनाकर क्रीज पर थे, लेकिन इसके बाद उन्होंने खालिद अहमद की चौथी और पाँचवीं गेंद पर छक्का उड़ाकर मैच का रुख़ ही पलट दिया.फिर तो क्या शाहिद अफ़रीदी और क्या किरोन पोलार्ड गेल ने सभी गेंदबाज़ों को जमकर धुना. इस शतक के साथ क्रिस टी-20 में 11000 रन बनाने वाले पहले बल्लेबाज़ भी बन गए हैं. क्रिस के बाद ब्रैंडन मैक्कलम का नाम आता है जो 8526 रन के साथ दूसरे नंबर पर हैं. क्रिस गेल अब तक टी-20 में 819 छक्के मार चुके हैं. इसके अलावा क्रिस गेल बांग्लादेश प्रीमियर लीग में 100 छक्के मारने वाले पहले बल्लेबाज़ भी बन गए हैं. उनके 146 रनों में पांच चौके भी शामिल रहे. पारी की शुरुआत करने आए क्रिस गेल अंत तक नाबाद रहे. उनकी धुंआधार पारी की बदौलत रंगपुर राइडर्स ने ढाका डायनामाइट को 206 रनों की चुनौती दी. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)